**Διάχυση της Πληροφορίας για τις Υποτροφίες των Ιδιωτικών Ανώτερων Εκπαιδευτικών Ιδρυμάτων Κύπρου (ΙΑΕ).**

Σε συνέχεια του σημ. 6.16. και συγκεκριμένα του 6.16.1.2 του *Εγχειριδίου του/της Καθηγητή/Καθηγήτριας ΣΕΑ 2022-2023*, σας επισυνάπτεται φάκελος με όλες τις Υποτροφίες των ΙΑΕ. Σε αυτόν εμπεριέχονται κατά αλφαβητική σειρά όλα εκείνα τα ΙΑΕ, τα οποία απέστειλαν τις σχετικές πληροφορίες προς την Προϊσταμένη της ΥΣΕΑ, με απώτερο σκοπό να διαχυθούν έγκαιρα προς τους/τις τελειόφοιτους/ες μαθητές/μαθήτριες των Λυκείων/ΤΣΕΣΕΚ μέσω των Καθηγητών/Καθηγητριών Σ.Ε.Α. Ο τρόπος διάχυσης είναι δυνατόν να γίνει ως ακολούθως:

1. Σύντομη γραπτή ανακοίνωση μέσω της Διεύθυνσης του σχολείου σε κάθε τμήμα της Γ΄ τάξης. Στην πιο πάνω ανακοίνωση θα περιλαμβάνεται επιγραμματικά ο συγκεντρωτικός κατάλογος των ΙΑΕ χωρίς λεπτομέρειες. Η συγκεκριμένη ανακοίνωση θα δοθεί μία σε κάθε τμήμα από τον/την ίδιο/ίδια Καθηγητή/Καθηγήτρια Σ.Ε.Α.
2. Ανάρτηση του φακέλου με τις πληροφορίες στην Ιστοσελίδα του σχολείου, καθώς και στην ομάδα TEAMS των μαθητών/μαθητριών.
3. Φωτοτύπηση όλων των εντύπων των Υποτροφιών για την άμεση διανομή τους στους/στις πάνω μαθητές/μαθήτριες.
4. Παροχή επεξηγήσεων από τον/τη Καθηγητή/Καθηγήτρια Σ.Ε.Α. προς τους/τις μαθητές/μαθήτριες, όταν και εφόσον ζητηθεί.

2. Σημειώνεται ότι, παρότι κάποια ΙΑΕ αναγράφουν στη σχετική επιστολή τους ότι το σχολείο πρέπει να αποστείλει προς αυτά συγκεντρωτικό κατάλογο με τα στοιχεία των ενδιαφερόμενων μαθητών/μαθητριών (υφιστάμενη κατάσταση), εντούτοις η οποιαδήποτε συμπλήρωση και αποστολή των σχετικών αιτήσεων/αιτημάτων προς την αρμόδια Υπηρεσία ή αρμόδιο Λειτουργό των ΙΑΕ, είνα***ι ευθύνη του/της ιδίου/ιδίας υποψηφίου / υποψήφιας, μετά από συμφωνία της Υπηρεσίας συμβουλευτικής και Επαγγελματικής Αγωγής με τα ΙΑΕ.***

3. Για οποιεσδήποτε πληροφορίες σχετικές με τις Υποτροφίες **ΔΕΝ** θα απευθύνεστε στα ΙΑΕ, αλλά στους Λειτουργούς της Υπηρεσίας Συμβουλευτικής και Επαγγελματικής Αγωγής (Αιμιλία Χριστοδούλου 22800760, Χάρη Χαραλάμπους 22800758).